
Osnovna škola Brodarica objavljuju Prijedlog Pravilnika o provedbi postupka jednostavne nabave radi provedbe savjetovanja sa zainteresiranom javnošću.

Pravni temelj za donošenje Pravilnika sadržan je u članku 15. stavku 2. Zakona o javnoj nabavi („Narodne novine“ broj 120/16, 114/22 i 48/26) kojima je propisano da naručitelj općim aktom uređuje pravila, uvjete i postupke jednostavne nabave.

Razlog donošenja novog pravilnika je usklađivanje internog akta s važećim zakonskim okvirom te s novim vrijednosnim pragovima jednostavne nabave, kao i daljnje unapređenje učinkovitosti, transparentnosti i ekonomičnosti provođenja postupka nabave.

Prijedlogom Pravilnika uređuju se:
· Postupci i pravila provedbe jednostavne nabave roba, usluga i radova
· Način prikupljanja ponuda
· Uvjeti za provođenje izravnog ugovaranja
· Korištenje modula jednostavne nabave u Elektroničkom oglasniku javne nabave Republike Hrvatske
· Planiranje i evidentiranje postupka javne nabave
· Dokumentiranje, pregled i ocjena ponuda te sklapanje i izvršenje ugovora

Cilj donošenja Pravilnika je osigurati zakonito, učinkovito i transparentno provođenje postupaka jednostavne nabave uz poštivanje načela tržišnog natjecanja, jednakog tretmana gospodarskih subjekata, zabrane diskriminacije, razmjernosti i ekonomičnog trošenja javnih sredstava

Pozivaju se zainteresirani dionici da dostave prijedloge, mišljenja i primjedbe na Prijedlog Pravilnika.

Savjetovanje sa zainteresiranom javnošću se provodi u trajanju od 30 dana od 14. srpnja 2026 do 13. kolovoza 2026. godine.

Primjedbe i prijedlozi se mogu dostaviti putem obrasca za savjetovanje na adresu elektroničke pošte: ured@os-brodarica.skole.hr

Po isteku roka za savjetovanje izradit će se Izvješće o provedenom savjetovanju sa zainteresiranom javnošću koje će sadržavati prijedloge i primjedbe te očitovanja o njihovom prihvaćanju ili neprihvaćanju.

